मैच से पूर्व टीम इंडिया के खिलाडियो ने बुधवार को जिम में काफी पसीना भी बहाया और वे एंटीगा में मैच के लिये तैयार दिख रहे हैं। आईपीएल से सीधे चैंपियंस ट्राफी और फिर ठीक बाद वेस्टइंडीज में खेलने पहुंची भारतीय टीम के खिलाडियो की सोशल साइटों पर तस्वीरों से यह भी साफ है कि लगातार क्रिकेट का बहुत दबाव टीम पर नहीं है और वह तरोताज है। हालांकि टीम के खिलाडियो का प्रदर्शन वेस्टइंडीज के बाद श्रीलंका और दक्षिण अफ्रीका सीरीज के लिये अहम है इसलिये लापरवाही की फिलहाल कोई जगह नहीं है। वैसे सीरीज में 1-0 से आगे हो चुकी विराट की टीम ने दूसरे मैच में एकतरफा खेल दिखाया था जिसमें बल्लेबाजों और गेंदबाजों का प्रदर्शन कमाल का रहा था।